Shooting-brake

Shooting-brake er en karosseriutforming med historie tilbake til 1890-tallet da hestetrukne vogner ble brukt til å befordre jaktlag og deres utstyr og vilt.

De første personbilene bygget med denne karosseriutformingen ble fabrikkert tidlig på 1900-tallet i Storbritannia. Biltypen ble populær i England i 1920- og 1930-årene, og ble fabrikkert av bilprodusenter eller bygget om av karetmakere. Betegnelsen shooting-brake ble brukt vekslende med estate car (stasjonsvogn) fra 1930-årene, men ble etterhvert helt overtatt av sistnevnte betegnelse.

Siden 1960-årene har betegnelsen utviklet seg til å beskrive biler som blander elementer fra både stasjonsvogn og kupé, med eller uten referanse til den historiske bruken for jaktlag. På 1960- og tidlig på 1970-tallet produserte flere europeiske luksusmerker to-dørsversjoner av sine sportsbiler som shooting-brake. Etter et opphold fra midten av 1970-årene frem til begynnelsen av 2010-årene, fikk karosseristilen shooting-brake en renessanse.

Referanser

Engelske ord og uttrykk
Biltyper